Julefrokosterne er over os - og med dem også en del tilfælde af sprit- og narkokørsel. Derfor havde Færdselsafdelingen hos Nordjyllands Politi indledt en razzia fra fredag aften klokken 23 og frem til lørdag morgen klokken 7. Her foretog betjentene kontroller på udvalgte steder i fire kommuner - Rebild, Vesthimmerland, Mariagerfjord og Aalborg. Og der var gevinst - ialt blev der uddelt bøder for 27 forseelser. - Det er altid for meget, når nogen kører påvirket, men det tegner nok meget godt et normalbillede, siger vagthavende ved Nordjyllands politi, Bruno Brix. Nordjyllands Politi foretager yderligere kontroller i forbindelse med de kommende weekender inden jul, der traditionen tro byder på en del spritkørsel. Der vil løbende være kontroller de kommende uger åpga julefrokostentiden. Så det kan være en god idé at lade bilen stå, hvis du har tænkt dig at kigge dybt i snapsflasken.
Færdselspolitiet var fredag aften og natten til lørdag ude med 'snøren' for at fange nordjyderne i lovovertrædelser.